KUNSTNYT

**Ministeriernes Kunstforening  
www.mkunst.dk**

**Nr. 6 – August 2016**

**Rundvisning på Storm P. Museet   
tirsdag, den 6. september, kl. 17.30 – 19.30  
Frederiksberg Runddel**

 [](http://www.stormp.dk/images/stories/Storm_P/Kunsten/Malerierne/lola_stor.jpg) 

Storm P. Museet har til huse i Frederiksbergs gamle politistation fra 1882 på hjørnet af Frederiksberg Runddel (ved hovedindgangen til Frederiksberg Have). Museet råder over 9 udstillingsrum, der hver især viser en facet af Storm P´s vidtspændende talenter som bladtegner, maler, skuespiller, forfatter og pibesamler.

Museumsinspektør Pernille Højbjerg vil vise rundt og fortælle om multikunstnerens liv, hans samtid og hans kunstneriske virke – lige fra de farverige ekspressionistiske akvareller og oliemalerier til de kendte og elskede bladtegninger. Så der venter os nogle spændende timer.

Efter rundvisningen bydes der på et glas vin, mens vi på egen hånd kikker på den aktuelle særudstilling, Grænseløs Humor, som vi forinden har fået en introduktion til.

Efter besøget er der mulighed for spisning og hygge på en nærliggende café, Café Promenaden, Frederiksberg Allé 58. Vi har bestilt bord til kl. 19.45. Ved tilmelding til arrangementet bedes de, der (for egen regning) har lyst til at deltage i spisningen, samtidig tilmelde sig spisning.

Vi håber at se rigtig mange!

**Antal:  Max 30. Gæster er også velkomne, men kun én gæst pr. medlem  
Pris: 70 kr. for medlemmer, 100 kr. for gæster   
Tilmelding** til: [minstkunst@gmail.com](mailto:minstkunst@gmail.com) Husk samtidig tilmelding til spisning, hvis I vil deltage.  **Betaling**: Ministeriernes Kunstforening, konto nr. 3001- 4001531107 **Husk at påfør indbetalerens navn**  
**Tilmeldings- og betalingsfrist: Fredag, 2. september**

**Indkaldelse til ekstraordinær generalforsamling  
tirsdag, den 13. september, kl. 17  
i  
Sundhedsministeriet  
Holbergsgade 6  
Hovedindgangen lukker, kl. 17**ellers ring til Annette Stefani på 40 41 66 65

Kort til adressen:  
<http://kort.degulesider.dk/m/Ietq8>

**Vær opmærksom på, at det kan være svært at finde parkeringsplads**

**Af praktiske grunde er tilmelding nødvendig, mere nedenfor**

**PROGRAM:**

|  |  |
| --- | --- |
| Ekstraordinær generalforsamling | kl. 17-18 |

 Der serveres kun kaffe og the samt lidt godt til ganen

### Ekstraordinær generalforsamling

**Dagsorden:**

1) Valg af dirigent

2) Forslag fra bestyrelsen

3) Kassereren forelægger det reviderede regnskab

4) Eventuelt

**Ad 2) Bestyrelsens forslag lyder:**

Bestyrelsen stiller forslag om at omlægge årsregnskabet således, at det følger kalenderåret. På den ordinære generalforsamling den 12. november 2015 fik bestyrelsen forsamlingens accept til at fremlægge et revideret årsregnskab for perioden 1. juli 2014-31. december 2015 på en ekstraordinær generalforsamling.

**Ændring af vedtægternes § 4:**§ 4  
Kontingent  
Kontingentet fastlægges på den årlige generalforsamling og opkræves i løbet af de efterfølgende to måneder

Regnskabsår  
Foreningens regnskabsår løber fra 1. januar til 31. december med en omlægningsperiode fra 1. juli 2014 til 31. december 2015.

**Ændring af vedtægternes § 7:**   
§ 7  
Ordinær generalforsamling  
Ordinær generalforsamling afholdes en gang årligt inden udgangen af april. Den indkaldes med mindst 3 ugers varsel ved opslag, cirkulation i kontorerne eller anden hensigtsmæssig bekendtgørelse

**Ændring af vedtægternes ikrafttrædelsesbestemmelser**  
Vedtaget på foreningens konstituerende generalforsamling den 5. april 1955 og ændret på generalforsamling 17. december 1959, 25. november 1964, 4. marts 1975, 7. april 1994, 29. november 1999, 29. november 2001, 17. november 2011 og på ekstraordinær generalforsamling, 13. september 2016

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gældende vedtægter vedlægges som bilag

**Tilmelding til ekstraordinær generalforsamling:** [minstkunst@gmail.com](mailto:minstkunst@gmail.com)  **Tilmeldingsfrist: Fredag, 9. september**